**Spracovanie semestrálneho projektu a absolvovanie predmetu súvislá prax**

**termín odovzdania: najneskôr 12. 4. 2021 (ideálny termín je 1. 4.)**

**podmienky**: študent odovzdá Dr. Belákovej:

1. materiály z praxe z obidvoch aprobačných predmetov;
2. hodnotenia cvičných pedagógov z obidvoch predmetov;
3. dohody 15 + 5 (za **obidva** predmety);
4. vypracovaný semestrálny projekt.

Pozn.: Ak bude vyučujúci z 2. aprobačného predmetu hodnotiť súvislú prax, študent prinesie príslušné hodnotenie (tlačivo nižšie). V prípade, že hodnotenie nedoloží, nebude mu v súhrnnom hodnotení zohľadnené.

**1. Materiály z praxe:**

– originály náčuvov, výstupov, hodnotenie cvičného učiteľa

* materiály budú po zhodnotení študentovi vrátené, aby si ich mohol priložiť do portfólia, ktoré si prinesie na štátnu skúšku

Tieto materiály tvoria súčasť semestrálneho projektu, sú jeho prílohou.

**2. Hodnotenie praxe z 2. aprobačného predmetu (ak ho bude hodnotiť iný didaktik):**

- stiahnite si ho na konci pokynov

**3. Semestrálny projekt:**

rozsah a téma: ľubovoľné (schválené didaktikom)

Tému nahlásiť elektronicky alebo osobne Dr. Belákovej najneskôr do **1. 10.** **2018.**

V prípade nejasností je možné tému prekonzultovať osobne počas konzultačných hodín.

**Postup pri spracúvaní projektu:**

***1. študent si zvolí tematický okruh, ktorý rozpracuje na 10 vyučovacích hodín[[1]](#footnote-1)***

– tematický celok môže byť odučený, ale i fiktívny (odporúčam 1. možnosť)

– v prípade, že študent z celku odučí menší počet hodín ako 10, môže ich doplniť fiktívnymi hodinami;

– ak pracuje s fiktívnymi prípravami, treba to v práci uviesť;

– tému možno učiť v 1 ročníku alebo vo viacerých (v prípade viacerých ročníkov je možné porovnávať metódy, prístupy atď.);

– študent zároveň zdôvodní, prečo si tému vybral (stručne);

***2. vzhľadom na zvolenú tému spracuje teoretické východiská***

- teoretická časť je stručná, vecná, obsahuje iba informácie, ktoré sú v súlade s učivom určeným pre daný ročník, resp. daný tematický okruh;

- teóriu je vhodné doplniť konkrétnymi príkladmi;

- študent pracuje s dostupnou odbornou literatúrou, s učebnicami ZŠ, SŠ a VŠ a so záväznými dokumentmi;

- pozor na citácie a parafrázy, aby neprišlo k porušeniu autorského zákona!

- problematiku treba spracovať komplexne, t. j. ako 10 hodinový celok; nie každý výstup zvlášť – jednotlivé výstupy sú súčasťou prílohy, nie textu semestrálneho projektu;

***3. teóriu doplní študent vlastnými zisteniami, poznatkami***

- študent zaujme vlastné stanovisko k problematike, napr. k tomu, čo robí žiakom ťažkosti, čo odporúča zmeniť, pridať, ubrať z učiva atď., ktoré metódy je v ktorej fáze vhodné použiť, aké konkrétne metódy použil, či sa jeho vlastný postup osvedčil a pod.;

- študent používa pri spracúvaní semestrálneho projektu prípravy, výstupy a rozbory od cvičných učiteľov, robí si reflexiu svojich výstupov;

- ak uvádzate príklady z vašej osobnej praxe, dokumentujte ich vyjadreniami žiakov, ich správaním, výsledkami...

Poznámka: Nebojte sa priznať si omyl alebo nevydarenú hodinu, je to prirodzené a zároveň táto negatívna skúsenosť slúži ako východisko pre nové zistenia.

***4. projekt doplní prílohou (materiály z praxe)***

***5. uvedie literatúru***

-príloha môže obsahovať aj materiály, akými sú fotografie, žiacke práce a pod.

**Vzorová približná štruktúra projektu** (nie je záväzná!!!)

hlavička (názov práce, meno študenta, dátum....)

1. **Zdôvodnenie výberu problematiky** (stručne)

* prečo ste si tému vybrali, čo vás k tomu viedlo;
* načrtnutie témy (o čom budete písať);
* či sa vám podarilo tému odučiť alebo nie;
* ktoré časti sú fiktívne;
* kde ste tému učili, kedy, v akom časovom rozsahu;
* či ste tému prepojili v rámci medzipredmetovosti.....

1. **Teoretické východiská**

* rozpracovanie teórie (ako keby ste písali mini bakalársku prácu);
* metódy, zásady, postupy, ktoré by sa dali využiť pri vyučovaní tematického okruhu, rozumej: nepíšte, akú metódu ste použili napr. 13.2. na výstupe, ale ktoré metódy je dobré použiť pri vyučovaní podstatných mien (hovorte v globále);
* pomôcky vhodné pre tento okruh (môžete ich dokumentovať vlastnými, pridať príp. ich fotografie) – používajte vhodnú terminológiu; Trojrozmerné pomôcky študent nafotí a uvedie priamo v texte alebo ako prílohu – závisí od textu práce;
* formy práce, ktoré sa dajú využiť.....;
* túto časť prepájate s vlastnými zisteniami (porov. bod 3 pri postupe), aby bola práca jednoliata, celistvá;
* ak sa rozhodnete vlastné postrehy a pod. včleniť do samostatnej kapitoly, je to možné.

1. **Príloha**
2. **Literatúra**

**Kritériá hodnotenia predmetu súvislá prax**

súvislá prax z 1. aprobačného predmetu – 10 bodov

súvislá prax z 2. aprobačného predmetu – 10 bodov

projekt – 80 bodov:

správna voľba tematického okruhu, naplánovanie vyučovacích jednotiek – 5b.

adekvátne spracovanie teoretických východísk – 20 b.:

10b: práca s odbornou literatúrou, súvis odborných poznatkov s učivom v konkrétnom ročníku, výber zdrojov potrebných k spracovaniu témy;

10b: logické spracovanie problematiky, prehľad a orientácia študenta v téme...

práca s citáciami, zdrojovými dokumentmi, parafrázovanie... – 5b.

formálna úprava práce – 5b. (zarovnanie, odseky, vizuálne odlíšenie textových prvkov, grafické spracovanie...)

jazyková stránka projektu – 10b. (štylizácia – 2b., výber jazykových prostriedkov – 2b., pravopis čiarok v súvetí – 3b., pravopis ostatných javov – 3b.)

príloha – 3b. (vhodnosť, zaradenie, farebné prevedenie...)

hlavička, úvodné strany – 2b.

vlastný postoj k problematike – 10 b. (analýza vyučovacej činnosti, vyzdvihnutie pozitívnych a negatívnych prvkov, návrhy na zlepšenie, sebareflexia, prepojenie s náčuvovými hárkami (na stiahnutie v pokynoch pre priebežnú prax)...

pomôcky – 10b. (adekvátnosť, vlastnoručný prínos, originálnosť, množstvo, spracovanie, napr. v prípade pracovného listu...).

uvedenie metód, foriem a zásad – 10b. (nie však na teoretickej úrovni, ale v prepojenosti s praxou a konkrétnymi výstupmi)

Celkové hodnotenie:

100 – 90 = A

89 – 80 = B

79 – 70 = C

69 – 60 = D

59 – 50 = E

49 – 0 = Fx

**Hodnotenie praxe z ( 2. aprobačného predmetu)** zvýraznenú časť si nahraďte podľa potreby

Vážená kolegyňa, vážený kolega, prosím Vás o zápis hodnotenia praxe študentky/študenta (meno a priezvisko)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z Vášho predmetu. Vami uvedené hodnotenie budem zohľadňovať pri celkovom hodnotení predmetu súvislá prax.

Ďakujem Vám za ústretovosť.

PaedDr. Mária Beláková, PhD.

Hodnotenie z praxe: **0 – 10 bodov** (Uveďte, prosím, číselnú hodnotu): **\_\_\_\_\_\_\_\_\_\_\_\_**

10 – 9 = A

8 –7 = B

6 – 5 = C

4 – 3 = D

2 – 1 = E

0 = Fx

Podpis hodnotiaceho pedagóga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ak nie je možné tému rozpracovať na 10 vyučovacích jednotiek, študent prekonzultuje príslušný počet hodín s Dr. Belákovou. [↑](#footnote-ref-1)